Noah Centineo

Noah Gregory Centineo (sündinud 9. mail 1996 Boca Ratonis Floridas) on Ameerika Ühendriikide näitleja. 

Ta on näidelnud televisioonisarja "The Fosters" (2013–2018) kolmes viimases hooajas ja telefilmis "How to Build a Better Boy" (2014). Suurema kuulsuse saavutas ta tänu rollidele Netflixi romantilistes komöödiafilmides "To All the Boys I've Loved Before" (2018), "Sierra Burgess Is a Loser" (2018) ja "The Perfect Date" (2019).

 Lapsepõlv ja noorus 
Noah Centineo sündis Boca Ratoni linnas Florida osariigis näitleja Kellee Janeli ja filmiprodutsent Gregory Vincent Centineo lapsena. Centineo on itaalia ja hollandi päritolu. Ta kasvas üles Floridas Boynton Beachis ning tal on vanem õde Taylor. Ta käis põhikoolis BAK Middle School of the Artsis ja keskkooli kahes esimeses klassis Boca Raton Community High Schoolis, kus ta mängis jalgpalli. 2012. aastal kolis ta Los Angelesse ja jätkas õpinguid Agoura High Schoolis. 

 Karjäär 
2009. aastal mängis Centineo peaosalist Josh Petersit perefilmis "The Gold Retrievers". Tal on olnud pisiroll Disney Channeli komöödiasarjades "Austin & Ally" ja "Shake It Up". Seejärel mängis ta Jaden Starki Disney Channeli romantilises komöödiafilmis "How to Build a Better Boy" (2014). Samal aastal sai ta Ben Eastmani rolli Disney Channeli komöödiasarja "Growing Up and Down" avaosas, kuid sari ei läinud töösse. 2015. aastal võttis ta üle peaosa Jesus Adams Fosteri (keda kehastas varem Jake T. Austen) Freeformi draamasarjas "The Fosters". Ta esimene etteaste oli kolmanda hooaja jaos "Lucky", mis oli eetris 17. augustil 2015. 2017. aastal nomineeriti Centineo Teen Choice Awardsi suvehooaja meessoost teletähe auhinnale, kuid ta ei võitnud seda. 

2017. aastal mängis Centineo Hawk Carterit veebiplatvormi go90 noorte põnevusseriaalis "Tagged" ning surfarit ja kunstnikku Johnny Sanders jr-i romantilises komöödiafilmis "SPF-18". Samal aastal astus ta üles ka Camila Cabello loo "Havana" muusikavideos. 

Alates 2018. aastast on Centineo näidelnud Netflixi noortekomöödiates. Ta kehastas Peter Kavinskyt filmitriloogias "To All the Boys" (2018–2021), mis põhineb Jenny Hani armastusromaanidel, ja Jameyt filmis "Sierra Burgess Is a Loser". Ta mängis Lance Blacki 2019. aasta noortefilmis "Swiped" ja oli kõrvalosas samal aastal linastunud "Charlie inglites". 

 Filmograafia 

 Filmid 
 Aasta  Pealkiri  Roll  Märkused  2009  "The Gold Retrievers"  Josh Peters  2011  "Turkles"  David  2017  "SPF-18"  Johnny Sanders jr  "Can't Take It Back"  Jake Roberts  2018  "To All The Boys I've Loved Before"  Peter Kavinsky  "Sierra Burgess Is a Loser"  Jamey  "Swiped"  Lance Black  2019  "Charlie inglid" Langston "Täiuslik kohting"  Brooks Rattigan 2020"To All the Boys: P.S. I Still Love You"Peter Kavinsky2021"To All the Boys: Always and Forever"Peter Kavinsky2022"Must Adam"Albert Rothstein2023"The Diary"Tootmisel

 Televisioon 
 Aasta  Pealkiri  Roll  Märkused  2011–2012  "Austin & Ally"  Dallas  3 jaos 2013  "Marvin Marvin"  Blaine Hotman  Jaos "Double Date" 2013  "Shake It Up"  Monroe  Jaos "Psych It Up" 2013  "Ironside"  Teine poiss Jaos "Minor Infractions" 2014  "Growing Up and Down"  Ben Eastman  Telesarja avaosa 2014  "Jessie"  Rick Larkin  Jaos "Hoedown Showdown" 2014  "See Dad Run"  Carson Castle  Jaos "See Dad Watch Janie Run Away" 2014  "Newsreaders"  Josh  Jaos "F- Dancing, Are You Decent?" 2014  "How to Build a Better Boy"  Jaden Stark  Telefilm  2015–2018  "The Fosters"  Jesus Adams Foster  Peaosas (3.–5. hooajal)  2017–2018  "Tagged"  Hawk Carter  20 jaos 2018  "Kardashianide pere" Tema ise  Põgus roll jaos "Let's Play Ball" 2019  "Good Trouble"  Jesus Adams Foster  2 jaos

 Muusikavideod 
 Aasta  Pealkiri  Esitaja(d) 2017  "Havana"  Camila Cabello 

 Auhinnad ja nominatsioonid 
 Aasta  Auhind  Kategooria  Töö  Tulemus  Ref.  2017  Teen Choice Award  Suvehooaja meessoost teletäht  "The Fosters"  Nomineeritud  

 Viited 

Kategooria:Ameerika Ühendriikide näitlejad
Kategooria:Sündinud 1996